CM นำทีม TFG-GFPT วิ่ง รับปัจจัยบวก “ศรีลังกา” เผชิญวิกฤตขาดแคลนอาหาร
CM พุ่งนำกลุ่มอาหาร รับจิตวิทยาเชิงบวกหลัง “ศรีลังกา” เผชิญวิกฤตขาดแคลนอาหาร โดยประชาชนในประเทศเริ่มเข้าสู่ภาวะอดอยาก
CM พุ่งนำกลุ่มอาหาร รับจิตวิทยาเชิงบวกหลัง “ศรีลังกา” เผชิญวิกฤตขาดแคลนอาหาร โดยประชาชนในประเทศเริ่มเข้าสู่ภาวะอดอยาก
6 มิ.ย. 2565

ผู้สื่อข่าวรายงานว่าวันนี้ (6 มิ.ย.2565) ราคาหุ้นกลุ่มอาหารปรับตัวขึ้นรับผลเชิงบวกหลังศรีลังกาเผชิญวิกฤตขาดแคลนอาหาร นำโดย บริษัท เชียงใหม่โฟรเซ่นฟู้ดส์ จำกัด (มหาชน) หรือ CM ณ เวลา 10:47 น. อยู่ที่ระดับ 3.74 บาท เพิ่มขึ้น 0.38 บาท หรือ 11.31% โดยทำจุดสูงสุดที่ 3.88 บาท และทำจุดต่ำสุดที่ 3.46 บาท ด้วยมูลค่าการซื้อขาย 122.04 ล้านบาท
บริษัท ซีเฟรชอินดัสตรี จำกัด (มหาชน) หรือ CFRESH อยู่ที่ระดับ 4.26 บาท เพิ่มขึ้น 0.18 บาท หรือ 4.41% โดยทำจุดสูงสุดที่ 4.36 บาท และทำจุดต่ำสุดที่ 4.16 บาท ด้วยมูลค่าการซื้อขาย 367.96 ล้านบาท
บริษัท ทรอปิคอลแคนนิ่ง (ประเทศไทย) จำกัด (มหาชน) หรือ TC อยู่ที่ระดับ 7.60 บาท เพิ่มขึ้น 0.20 บาท หรือ 2.70% โดยทำจุดสูงสุดที่ 7.75 บาท และทำจุดต่ำสุดที่ 7.40 บาท ด้วยมูลค่าการซื้อขาย 4.62 ล้านบาท
บริษัท ไทยฟู้ดส์ กรุ๊ป จำกัด (มหาชน) หรือ TFG อยู่ที่ระดับ 5.10 บาท เพิ่มขึ้น 0.05 บาท หรือ 0.99% โดยทำจุดสูงสุดที่ 5.15 บาท และทำจุดต่ำสุดที่ 5 บาท ด้วยมูลค่าการซื้อขาย 10.80 ล้านบาท
บริษัท จีเอฟพีที จำกัด (มหาชน) หรือ GFPT อยู่ที่ระดับ 16.60 บาท เพิ่มขึ้น 0.10 บาท หรือ 0.61% โดยทำจุดสูงสุดที่ 16.70 บาท และทำจุดต่ำสุดที่ 16.50 บาท ด้วยมูลค่าการซื้อขาย 8.48 ล้านบาท
บล.ไอร่า ระบุในบทวิเคราะห์ว่า ประเด็นศรีลังกาขอความช่วยเหลือสหประชาชาติ (UN) หลังเผชิญวิกฤตขาดแคลนอาหาร โดยประชาชนในประเทศเริ่มเข้าสู่ภาวะอดอยาก คาดจะเป็นจิตวิทยาเชิงบวกต่อทิศทางหุ้นในกลุ่มอาหารได้อยู่  CPF, GFPT, TFG, TU, CFRESH และ CM
ทั้งนี้ บล.ไอร่า แนะนำหุ้น CM ให้เก็งกำไรระยะสั้น ราคาเป้าหมาย 3.50-3.90 บาท